
                                                 Nr.23/175/2007
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra propunerii legislative privind modificarea şi completarea Legii gazelor nr. 351/2004, transmisă cu adresa 
nr. Plx. 452 din 4 iunie 2007 şi înregistrată cu nr.23/175 din 05 iunie 2007.


În raport de conţinutul reglementării, proiectul de lege face parte din categoria legilor organice.


În conformitate cu prevederile art. 75 din Constituţia României, republicată, Camera Deputaţilor este Cameră decizională.
VICEPREŞEDINTE,

Dumitru Chiriţă

            Nr.23/175/2007
R A P O R T

asupra propunerii legislative privind modificarea şi completarea 
Legii gazelor nr. 351/2004,


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, spre dezbatere în fond, cu propunerea legislativă privind modificarea şi completarea Legii gazelor nr. 351/2004, transmisă cu adresa nr. Plx. 452 din 4 iunie 2007 şi înregistrată cu nr.23/175 din 05 iunie 2007.


Senatul în calitate de primă Cameră sesizată,  a respins propunerea legislativă, în şedinţa din 30 mai  2007.



Această propunere legislativă are ca obiect de reglementare modificarea şi completarea Legii gazelor nr. 351/2004, ale cărei dispoziţii şi reglementări, în opinia iniţiatorilor “aduc atingere dreptului de proprietate privată garantat de legea fundamentală“, respectiv vizează stabilirea obligaţiei concesionarului la plata anuală a unor despăgubiri pentru exercitarea dreptului de uz şi servitute asupra proprietăţilor afectate de capacităţile din domeniul gazelor naturale, precum şi pentru cele aduse proprietarilor din vecinătatea acestor capacităţi ca urmare a intervenţiilor pentru retehnologizări, reparaţii, revizii şi avarii.

Guvernul României, prin punctul de vedere transmis cu adresa 638 din 16 martie 2007, a comunicat că nu susţine adoptarea propunerii legislative.



Consiliul Legislativ a avizat favorabil propunerea legislativă, formulând observaţii şi propuneri care au fost preluate în textul propunerii legislative, aviz transmis cu adresa nr. 235 din 26 februarie 2007.

Comisia juridică, de disciplină şi imunităţi a avizat favorabil propunerea legislativă, aviz transmis cu adresa nr.Plx. 452 din 04.09.2007. 

În conformitate cu prevederile art.61 din  Regulamentul Camerei Deputaţilor, republicat, cu modificările ulterioare, membrii Comisiei pentru industrii şi servicii au examinat proiectul legislativ în şedinţa din 19 septembrie 2012 şi au hotărât în unanimitate, respingerea acesteia, deoarece prin Legea energiei electrice şi a gazelor naturale nr.123/2012, care a intrat în vigoare la data de 19 iulie 2012, a fost abrogată expres Legea gazelor nr.351/2004, iar iniţiativa legislativă a rămas fără obiect.



La lucrările comisiei au fost prezenţi 23 de deputaţi din totalul de 28 de membri ai comisiei.


În raport de conţinutul reglementării, proiectul de lege face parte din categoria legilor organice.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

VICEPREŞEDINTE,
Dumitru Chiriţă
Consilier parlamentar,
  Viorica Petraşcu

